Elisabeth av Bayern (belgisk dronning)

Elisabeth av Belgia, dronning, (Elisabeth Valerie Gabrielle Maria; 1876–1965) var dronning av Belgia og gift med kong Albert I av Belgia.

Liv og virke
 Bakgrunn 
Hun ble født som hertuginne av Bayern og prinsesse av Wittelsbach, og var datter av hertug Karl Theodor av Bayern og prinsesse Maria Josepha av Portugal. Hun var niesen til sin navnesøster, keiserinne Elisabeth av Østerrike. 

 Ekteskap, familie 
2. oktober 1900 giftet hun seg med den senere kong Albert I av Belgia, som hun fikk tre barn med:Albert I, monarchie.be Besøkt 16. april 2015
 Léopold, hertug av Brabant, prins av Belgia (1901–1983), senere kong Léopold III av Belgia 
 Charles, greve av Flandern, prins av Belgia (1903–1983) 
 Marie-José, prinsesse av Belgia (1906–2001), senere dronning av Italia 

Dronning
Elisabeth var som kong Alberts gemalinne dronning av Belgia 1909–1934. 

Elisabeth spilte en mer offentlig rolle som dronning enn sine to forgjengere. Under første verdenskrig, da Belgia var okkupert av tyskerne, ble hun meget populær på grunn av sitt engasjement for sårede og flyktninger. Elisabeth gjorde seg også kjent som en stor musikkelsker og var en ofte sett gjest på forskjellige musikkfestivaler rundt om i Europa.  

Elisabeth var generelt interessert i vitenskap og kunst. Hun etterlot seg adskillige fotoalbumer fra første verdenskrig og sine mange reiser. Hun var også interessert i egyptologi, og var tilstede ved åpningen av Tutankhamons grav i 1922.Ypersele, Laurence van: Elisabeth of Bavaria, Queen of the Belgians, in: 1914-1918-online. International Encyclopedia of the First World War, ed. by Ute Daniel, Peter Gatrell, Oliver Janz, Heather Jones, Jennifer Keene, Alan Kramer, and Bill Nasson, issued by Freie Universität Berlin, Berlin 2014-10-08. DOI: http://dx.doi.org/10.15463/ie1418.10196  Besøkt 16. april 2015  Hennes interesse for fiolin og musikk generelt, fikk henne til i 1937 å danne Concours International Eugene Ysaye (fra 1951 Concours Musical International Reine Elisabeth) CMIREB : L'histoire du Concours, rtbf-be. Besøkt 16. april 2015

På sine eldre dager provoserte hun amerikanerne ved å besøke kommunistlandene Russland, Kina og Polen, hvilket, sammen med hennes egenrådighet, ga henne kallenavnet «den røde dronningen».Balfoort, Brigitte et al.: The Belgian Monarchy, belgium.be. Besøkt 16. april 2015    

Dronning Elisabeth døde i 1965 i en alder av 89 år. Hun ble begravet i den kongelige krypt i Vår Frue kirke i Laeken.

 Referanser 

Kategori:Kongelige belgiere
Kategori:Huset Wittelsbach
Kategori:Huset Sachsen-Coburg-Gotha
Kategori:Personer fra Landkreis Starnberg
Kategori:Den hvite ørns orden
Kategori:Rettskafne blant nasjonene